Kamu bisa jelasin ke aku soal Be Careful With My Heart dalam bahasa melayu?

Be Careful With My Heart ialah sebuah siri drama waktu perdana Filipina yang disiarkan di ABS-CBN dari 9 Julai 2012 sehingga 28 November 2014 sebelum It’s Showtime. Ia juga disiarkan di seluruh dunia menerusi saluran The Filipino Channel, dibintangi oleh Jodi Sta. Maria, Richard Yap, Janella Salvador, Jerome Ponce dan Mutya Orquia. Ia merupakan salah satu teleserye ABS-CBN yang paling berjaya. Berikutan popularitinya, konsert, album, dan jelajah seluruh dunia telah dihasilkan. Siri ini juga telah disiarkan di rantau Afrika, seluruh Asia, Timur Tengah dan Amerika Utara.

Ia merupakan siri televisyen Filipina yang keempat dirakamkan dalam format definisi tinggi selepas Rounin, Minsan Lang Kita Iibigin dan Budoy.

Selepas dua tahun kejayaan, ia telah diumumkan dalam rancangan TV Patrol pada 25 September 2014 yang drama ini akan menyiarkan episod terakhirnya pada 28 November 2014. Di Global Kapit-Bisig Day, siri ini disiarkan serentak di TFC.tv semasa episod terakhirnya, diikuti oleh siaran selamat tinggal secara langsung. The Singing Bee dan penyiaran semula siri anime Jepun Princess Sarah telah ditunda bagi memberi laluan untuk episod akhir selama sejam, bersiaran pada jam 11:15 pagi hingga 12:15 tengahari. Di Malaysia, drama ini disiarkan di TV3 pada 7 Oktober 2013 hingga 9 April 2014 dan musim kedua drama ini bersiaran pada 2 April 2015.